**SREDIŠNJI DRŽAVNI URED ZA OBNOVU I STAMBENO ZBRINJAVANJE**

 **GLAVA 03305**

**BILJEŠKE UZ FINANCIJSKA IZVJEŠĆA za razdoblje**

**siječanj – prosinac 2020. godine**

**BILJEŠKE O PRIHODIMA I RASHODIMA, PRIMICIMA I IZDACIMA**

**Planirani i ostvareni prihodi i primici**

U Državnom proračunu Republike Hrvatske za 2020. godinu, u razdjelu 033 – Središnji državni ured za obnovu i stambeno zbrinjavanje planirana su sredstva u iznosu od 221.010.000,00 kn – izvori financiranja 11 i 12, iznos od 50.000,00 kn - izvor 52, iznos od 13.832.244,00 kn - izvor 53 (RHP – donacija CEB-a) te iznos od 750.000,00 kn na izvoru financiranja 575. Ukupno ostvareni prihodi i primici u razdoblju siječanj – prosinac 2020. godine iznose **201.216.323,98** kn(AOP 629), a iznos se sastoji od izvora financiranja 11, 12, 53.

**OSTVARENI PRIHODI I PRIMICI**

|  |  |  |  |  |  |  |
| --- | --- | --- | --- | --- | --- | --- |
| Rb. | Prihodi  | Grupa konta | Ostvareno 2019. | Ostvareno 2020. | Ind. | AOP |
| 1 | Pomoći iz inozemstva i od subjekata unutar općeg proračuna | 63 | 18.009.362,69 | 6.678.435,49 | 37 | 049 |
| 2 | Prihodi iz proračuna | 67 | 216.964.967,59 | 194.518.490,17 | 90 | 130 |
| 4 | Ostali prihodi | 68 | 87.966,35 | 19.398,32 | 22 | 136 |
| **Ukupno** |  | **235.062.296,63** | **201.216.323,98** | 86 |  |

|  |  |  |  |  |
| --- | --- | --- | --- | --- |
|  |  |  |  |  |

**AOP 049** - Evidentiran je iznos od 6.678.435,49 kn uplaćene donacije Razvojne banke Vijeća Europe (CEB) temeljem odobrenih projekata Regionalnog programa stambenog zbrinjavanja (RHP) :

- HR7 Izgradnja višestambene zgrade u Vukovaru za smještaj 21 obitelji

- HR8 Obnova, rekonstrukcija ili izgradnja 25 obiteljskih kuća

- HR9 Kupnja 38 stanova

Iznos prihoda tj. realiziranih tranši po odobrenim projektima znatno je niži u odnosu na 2019. godinu jer su tijekom 2019. godine zatvorena 4 potprojekta, a u 2020. godini u provedbi su ostala 3 potprojekta.

**AOP 053 -** Tijekom 2019. godine završene su sve aktivnosti po 3 sklopljena Sporazuma, dok u 2020. godini kroz fond AMIF nije odobren nijedan novi projekt, na što je utjecala i pandemija virusa COVID-19.

Sklapanje novih sporazuma očekuje se ove godine, s početkom novog  programskog razdoblja 2021.-2027.

**AOP 130 -** Prihodi iz proračuna iznose 97% ukupnih prihoda, od čega se iznos od 143.202.206,29 kn odnosi na prihode za financiranje rashoda poslovanja, a iznos od 51.316.283,88 kn na prihode za nabavu nefinancijske imovine.

**RASHODI POSLOVANJA**

Rashodi poslovanja i rashodi za nabavku nefinancijske imovine

|  |  |  |  |  |  |  |
| --- | --- | --- | --- | --- | --- | --- |
| Red. broj | Rashodi | Ostvareno 2019. | Ostvareno 2020. | Ind. | Grupa konta | AOP |
|   | Rashodi poslovanja |   |   |   |   |   |
| 1 | Rashodi za zaposlene | 18.745.178,66 | 19.359.179,39 | 103,28 | 31 | 149 |
| 2 | Materijalni rashodi | 35.501.145,89 | 34.948.973,67 | 98,44 | 32 | 160 |
| 3 | Financijski rashodi | 17.186,76 | 23.255,82 | 135,31 | 34 | 193 |
| 4 | Pomoći unutar države | 13.032.717,74 | 9.221.641,38 | 70,76 | 36 | 221 |
| 5 | Naknade građanima i kućanstvima  | 280.293,47 | 119.244,88 | 42,54 | 37 | 246 |
| 6 | Ostali rashodi | 95.634.923,71 | 80.400.110,72 | 84,07 | 38 | 257 |
|   | Rashodi poslovanja ukupno | **163.211.446,23** | **144.072.405,86** | 88,27 | 3 | 148 |
| 7 | Rashodi za nabavku nefinancijske imovine | **73.934.333,55** | **54.108.463,24** | 73,18 | 4 | 341 |
| **Ukupno** | **237.145.779,78** | **198.180.869,10** | 83,57 | 3+4 | 630 |

.

**AOP 148 -** Ukupni rashodi poslovanja iznose 144.072.405,86 kn, što predstavlja 11,7 % povećanja u odnosu na visinu rashoda poslovanja iz 2019. godine.

**AOP 149 -** Povećanje ukupnih rashoda za zaposlene iznosi 3,3% u odnosu na prethodnu godinu. U Središnjem državnom uredu za obnovu i stambeno zbrinjavanje na dan 31. prosinca 2020. godine zaposlena su 155 državna službenika i namještenika i državni tajnik.

**AOP 161 -** Naknade troškova zaposlenima u iznosu od 1.030.869,07 kn bilježe smanjenje u iznosu od 16,4 % u odnosu na prethodnu godinu, kada su iznosile 1.233.425,00 kn. Manji iznosi rashoda najvećim dijelom evidentirani su na rashodima službenih putovanja i stručnog usavršavanja zaposlenika uzrokovano pandemijom COVID-19.

**AOP 179 -** Rashodi za zakupnine i najamnine u iznosu od 4.256.150,75 kn bilježi smanjene 32.3 % u odnosu na prethodnu godinu. Smanjenje se najvećim dijelom odnosi na proračunsku poziciju A761073 - Stambeno zbrinjavanje osoba s odobrenom međunarodnom zaštitom budući da je većem broju korisnika istekao rok u kojem imaju pravo na stambeno zbrinjavanje. Isto tako veći broj korisnika smješten je u stambene jedinice u vlasništvu RH koje su obnovljene i opremljene sredstvoma AMIF-a te korisnici više nisu smješteni kod privatnih iznajmljivača. Tijekom 2020. godine SDUOSZ dobio je u nadležnost stambeno zbrinjavanje žrtava nasilja u obitelji s osnovu čega su evidentirani rashodi u iznosu 94.375,66 kn za najamnine stambenih jedinica u privatnom vlasništvu.

**AOP 181 -** Rashodi za intelektualne i osobne usluge niži su za 49,5 % u odnosu na prethodnu godinu. Umanjenje rashoda najvećim dijelom se odnosi na geodetsko-katastarske usluge u okviru proračunske aktivnosti K761065 – uređenje posjedovne i vlasničko-pravne imovine, koji su znatno smanjeni u 2020. godini u odnosu na 2019. godinu.

**AOP 246 -** Naknade građanima i kućanstvima - rashodi evidentirani na skupini 37 smanjeni su za 57,5 % u odnosu na prethodnu godinu (iznose 119.244,88 kn). Odnose se na podmirivanje troškova za osobe u statusu prognanika, povratnika i izbjeglica. Iznos rashoda je znatno manji od iznosa rashoda u 2019. godini iz razloga jer je smanjen broj korisnika koji primaju naknade s više osnova, a koji su stambeno zbrinuti.

**AOP 257-** U Regionalnom programu stambenog zbrinjavanja (RHP) u 2020. godini počela je provedba projekta HR8 – Rekonstrukcija, obnova ili izgradnja 25 obiteljskih kuća, što je značajno mani opseg u odnosu na prijašnji projekt HR6- Rekonstrukcija, obnova ili izgradnja 62 obiteljske kuće, čija je implementacija završena u 2019. godini.

U 2020. godini, početno planirana sredstva za provedbu Programa u više navrata su korigirana rebalansima i preraspodjelama uzrokovanim osiguravanjem sredstava za posljedice i troškove nastale radi suzbijanja pandemije COVID-19 virusa. Smanjenje raspoloživih sredstava nije uzrokovalo zastoj u provedbi Programa darovanja građevnog materijala koji se dinamički prilagodio raspoloživim mogućnostima.

Tijekom 2020. godine otvorena je nova proračunska aktivnost A761075 - poboljšanje uvjeta života romske nacionalne manjine s koje osnove su evidentirani rashodi u iznosu 1.587.537,04 kn.

**AOP 341** - Rashodi za stambene objekte u okviru skupine 4211 u iznosu od 52.017.281,88 kn odnose se na troškove sanacije i izgradnje stambenih jedinica u državnom vlasništvu prema Godišnjem planu za 2020. godinu, kao i za izvanredne okolnosti uključenja u program izgradnje u izvanrednim okolnostima (klizišta, požari i sl). Navedenim sredstvima financirani su radovi obnove/izgradnje stambenih jedinica u državnom vlasništvu.

Inicijalno raspoloživa sredstva u Financijskom planu za 2020. godinu, smanjivana su sukladno definiranju ušteda vezanih za troškove uzrokovane pandemijom COVID-19 virusa, kao i rebalansima i preraspodjelama raspoloživih sredstava.  Rapoloživa sredstva trošena su sukladno planiranim aktivnostima i dinamikom koja nije dovela do zastoja u provedbi aktivnosti sanacije i izgradnje stambenih jedinica u državnom vlasništvu.

Konto 4511 otvoren je radi praćenja troškova dodatnih ulaganja u stambene objekte po preporuci Povjerenstva za popis imovine i obveza, a obuhvatio je aktivnosti koje su se odnosile na popravak krovišta i vanjske stolarije na zgradama u državnom vlasništvu. Na navedenoj stavci evidentirani su rashodi u iznosu od 1.830.331,45 kn

 **AOP 367-** U 2020. godini nema evidentiranih rashoda za opremanje stambenih jedinica koji su u 2019. godini evidentirani u okviru projekata na proračunskoj aktivnosti A761073-Stambeno zbrinjavanje osoba s odobrenom međunarodnom zaštitom. Tijekom 2019. godine završene su sve aktivnosti po 3 sklopljena Sporazuma, dok u 2020. godini, kroz fond AMIF, nije odobren nijedan novi projekt, na što je utjecaja imala i pandemija virusa COVID-19.

**AOP 384 -** Rashoda za ulaganja u računalne programe nije bilo, u odnosu na prethodnu godinu u iznosu 385.000,00 kn. Isti se odnose na rashode financiranja informacijskog sustava kojeg, za potrebe evidencija vezano uz gospodarenje stambenim jedinicama u vlasništvu RH i stambenog zbrinjavanja korisnika za potrebe SDUOSZ-a, isporučuje Financijska agencija koja je u glavnini iznosa podmirena 2018. godine.

Uslijed potresa na području Sisačko-moslavačke županije, 29.12.2020. godine i nemogućnosti obavljanja redovnih poslova u razdoblju nakon toga, krajem 2020. godine i početkom 2021. godine djelatnici Regionalnog ureda Petrinja nisu bili u mogućnosti pravovremeno obraditi sve ulazne račune koji se odnose na 2020. godinu. Naknadno zaprimljena dokumentacija bit će evidentirana u knjigovodstvu 2021. godine.

Ukupno ostvareni prihodi i primici u razdoblju siječanj – prosinac 2020. godine iznose **201.216.323,98** kn (AOP 629), a ukupni rashodi i izdaci iznose **198.180.869,10** kn (AOP 630). Ostvareni višak prihoda i primitaka u razdoblju siječanj – prosinac 2020. god. iznosi **3.035.454,88** kn (AOP 631). Preneseni višak prihoda 31.12.2019. godine iznosi **908.841,84** kn(AOP 633). Višak prihoda raspoloživ u sljedećem razdoblju iznosi **3.944.296,72 kn** (AOP 635).

**BILANCA**

 **AOP 002 -Nefinancijska imovina**

U okviru AOP 002 iskazana je nefinancijska imovina ukupne vrijednosti od 3.012.063.419,65 kn, a u najvećem dijelu se odnosi na proizvedenu dugotrajnu imovinu koja se sastoji od izgrađenih kuća, kuća kupljenih iz proračunskih sredstava, stanova u stambenim zgradama preuzetih na upravljanje temeljem Zakona o vlasništvu i drugim stvarnim pravima i Zakona o stambenom zbrinjavanju na potpomognutim područjima, stanova kupljenih iz proračunskih sredstava, izgrađenih stambenih zgrada čija izgradnja je financirana iz proračunskih sredstava kao i stambenih jedinica kupljenih putem Regionalnog programa stambenog zbrinjavanja.

**AOP 051- Dugotrajna nefinancijska** **imovina u pripremi** u ukupnom iznosu 454.540.215,34 kn odnosi se na evidenciju stambenih jedinica koje koriste korisnici stambenog zbrinjavanja, ali je za iste još uvijek uknjižba u vlasništvo RH u tijeku.

Druga skupina nefinancijske imovine u pripremi odnosi se na investicije u tijeku koje se izvode na nekoliko gradilišta. U izgradnji su zgrade sa stambenim jedinicama namijenjenim za stambeno zbrinjavanje povratnika u RH, bivših nositelja stanarskog prava.

Treća skupina se odnosi na građevinska zemljišta u pripremi i oštećene i neuseljive kuće koje se daruju korisnicima kojima se ujedno daruje i građevinski materijal.

Gospodarenje i upravljanje stambenim jedinicama je u nadležnosti SDUOSZ. Stambene jedinice se daju u najam korisnicima koji ostvaruju pravo na stambeno zbrinjavane i darovanje temeljem važećih Zakona i Uredbi, odnosno za iste se provode postupci otkupa po povlaštenim uvjetima od strane korisnika za koje se utvrdi pravo na otkup.

 **AOP 063 Financijska imovina**

U okviru AOP 063 Financijska imovina, evidentirana je financijska imovina u ukupnom iznosu od 52.703.249,92 kn, a odnosi se na:

1. dane avanse izvođačima građevinskih radova na stambenim zgradama evidentiranim na skupinama konta investicije u tijeku u ukupnom iznosu od 256.095,05 kn
2. na potraživanja za nenaplaćene najmove od korisnika stambenog zbrinjavanja u ukupnom iznosu od 14.471.914,40 kn
3. kontinuirane rashode budućeg razdoblja koji se odnose na sredstva za isplatu plaće i prijevoza djelatnika za prosinac 2020. godine u iznosu od 1.628.875,95 kn
4. temeljem Okvirnog sporazuma između RH i Razvojne banke Vijeća Europe u vezi s Regionalnim programom stambenog zbrinjavanja isplaćene su tranše donacija na namjenski račun u Hrvatskoj narodnoj banci koje se povlače na račun Državnog proračuna. Sredstva u iznosu od 7.371.022,29 kn koja su ostala neiskorištena do 31.12.2020. temeljem zakonskih propisa, prenose se u 2021. godinu
5. iznos od 26.124.061,14 kn odnosi se vrijednost preostalih potraživanja od obročne prodaje stambenih jedinica izvan područja posebne državne skrbi na dan 31.12.2020.
6. razlika se odnosi na ostala potraživanja.

Ispravak vrijednosti potraživana evidentiran je u iznosu od 1.431.706,62 kn.

**AOP 163**- **Obveze**

Evidentirane su nepodmirene fakturirane obveze u izvještajnom razdoblju u ukupnom iznosu od 20.723.963,38 kn, od koji je dospjelo iznos od 356.450,06 kn. Iznos obveza uglavnom se odnosi na obveze nastale u prosincu 2020. godine i na dio prenesenih obveza iz MRRFEU sa stanjem na dan 30.04.2013. g početnom temeljnicom te na dio obveza za račune iz prethodnih godina, a koji su u sudskim postupcima.

Obveze se u većem dijelu odnose na:

1. obveze za nabavu nefinancijske imovine u iznosu od 6.716.664,47 kn
2. obveze za donacije građanima i kućanstvima putem programa dodjele građevinskog materijala i obnove stambenih jedinica u iznosu od 8.703.417,52 kn
3. obveze za zaposlene za prosinac 2020. u iznosu od 1.606.705,06 kn.

**AOP 245 - Izvanbilančni zapisi**

Na kontima **izvanbilančnih zapisa** 991/996 provedene su sljedeće evidencije u ukupnom iznosu od 205.022.487,49 kn, a odnose se na:

|  |  |  |  |
| --- | --- | --- | --- |
| 99641 | Primljeni instrumenti osiguranja plaćanja | 25.324.575,81 kn | Početno stanje važećih bankarskih garancija, polica osiguranja i zadužnica preuzetih od dobavljača na dan 1.1.2020. godine iznosi 28.055.802,64 kn. Isti iznos je umanjen za instrumente osiguranja plaćanja kojima je istekao rok u 2020. godini te uvećan za iznos novih instrumenata osiguranja plaćanja zaprimljenih u 2020. godini.  |
| 99641-1 | Instrumenti osiguranja plaćanja –zadržana sredstva | 9.746.668,17 kn | Navedeni iznos odnosi se na zadržana sredstva umanjena od fakturiranog iznosa građevinskih situacija u slučajevima kada nije dostavljena važeća garancija za otklanjanje nedostataka u garantnom roku. |
| 99651 | Obveze za predmete u sudskom postupku | 169.951.222,51 kn | Popis sudskih sporova u tijeku sastavni su dio i priložen je uz Bilješke uz financijska izvješća.  |
| 99611 | Tuđa imovina dobivena na korištenje | 21,00 kn | Iznos se odnosi na 21 stambenu jedinicu preuzetu od Ministarstva državne imovine namijenjene za stambeno zbrinjavanje osoba s odobrenom međunarodnom zaštitom |

**BILJEŠKE UZ PROMJENE U VRIJEDNOSTI IMOVINE I OBVEZA**

Promjene u obujmu imovine na strani **povećanja** vrijednostiiznose 26.339.864,02 kn. Iznos od 26.339.862,02 kn odnosi se na kupnju 44 stana i dokup 9 zemljišta za potrebe stambenog zbrinjavanja iz nadležnosti SDUOSZ-a. Sredstva su plaćena od strane Agencije za promet nekretnina, te dane na upravljanje SDUOSZ.

Promjene na obujmu na strani **smanjenja** vrijednosti iznose 22.270.321,54 kn. Iznos od 17.597.665,64 kn odnosi se na razliku nabavne vrijednosti i prodajne cijene za prodane stanove izvan područja od posebne državne skrbi za jednokratno plaćanje i obročnu otplatu.

Iznos od 4.638.979,80 kn odnosi se na otpis potraživanja za najam stambenih jedinica u vlasništvu RH temeljem Odluke o otpisu potraživanja s naslova najma stambenih jedinica u vlasništvu RH kojim upravlja SDUOSZ, te iznos od 17.772,93 kn otpis najma korisnicima temeljem rješenja Ministarstva financija o otpisu duga. Iznos od 12.905,48 kn odnosi se na otpis potraživanja korisnicima stambenog zbrinjavanja temeljem Zakona o otpisu dugova fizičkim osobama.

Ostatak iznosa od 7.865,14 kn odnosi se na neamortiziranu vrijednost rashodovane imovine.

Zagreb, 21. siječnja 2021. godine

 **ZAMJENICA DRŽAVNOG TAJNIKA**

 **Tatjana Vukobratović Spasojević**